Der er stor aktivitet i denne tid hos Martin i Frederikshavn. Indenfor de seneste uger er medarbejderstaben øget med 60, og virksomheden forventer at få brug for yderligere 40 nye medarbejdere. Lukningen af Martins fabrik i Kina, hvor der var 90 medarbejdere ansat, har indtil videre betydet 20-25 ekstra medarbejdere i Frederikshavn. Samtidig har virksomheden landet nogle ekstraordinært store lysprojekter, som skal laves henover efteråret. Det er især efterspørgslen på det nye produkt MAC Viper, som skaber travlhed hos virksomheden. Tilbage i november fyrede virksomheden 21 medarbejdere, og i januar blev yderligere 19 fyret.
Historisk stor ordrebeholdning skaber travlhed - og nye stillinger - hos lysvirksomheden Martin i Frederikshavn.